Turnir: Jiu Jitsu @ the Factory - Gi & No-Gi Kumite
2025-03-09 | Nastavno-športska dvorana Đakovo, Sportska Dvorana, Đakovo, Hrvatska, 31400, Croatia (Local Name: Hrvatska)
Jiu Jitsu klub Factory Đakovo s ponosom najavljuje povratak jednog od najbolje organiziranih turnira u kalendaru HJJS-a: “Jiu Jitsu @ the Factory – Gi & No-Gi Kumite”.
Na ovom spektakularnom događaju ponovno će se okupiti natjecatelji svih uzrasta – od U8 pa sve do veterana, u obje jiu-jitsu discipline: Gi i No-Gi.
Očekuju vas uzbudljive borbe i sjajan sportski duh!
Više informacija potražite na njihovoj Facebook stranici.
Foto: Ju Jitsu klub Factory

Korizmena obnova prezbiterija Đakovačko-osječke nadbiskupije
2025-03-10 09:30 - 17:00 (Europe/Zagreb) | Đakovo, Đakovo, Đakovo, Hrvatska, 31400, Croatia (Local Name: Hrvatska)
Prvi korizmeni ponedjeljak, 10. ožujka u Đakovu će se održati korizmena duhovna obnova za sve svećenike i redovnike u Đakovačko-osječkoj nadbiskupiji koju predvodi dr. Zdenko Ilić, sudski vikar. Obnova započinje u 9.30 sati u Metodovoj dvorani Kuće susreta.
Foto: Moje Đakovo

Online predstavljanje EU natječaja „Inovacije novoosnovanih MSP-ova“
2025-03-11 15:00 - 16:00 | Hrvatska
Sve informacije o predstavljanju možete vidjeti ovdje.
Foto: ilustracija/Pixabay

Dan za mentalno zdravlje: "Jezik emocija"
2025-03-11 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
“Na ovo predavanje potaknulo me čitanje knjige “Kada tijelo kaže ne”, u kojoj se dr. Gabor Mate osvrnuo na neraskidivu vezu uma i tijela te ulogu emocija u nastanku bolesti i održavanju zdravlja. Zbog važnosti ove teme i uloge emocija u roditeljstvu, odlučila sam održati predavanje za sve one koji želite naučiti više o emocionalnoj kompetentnosti i ulozi emocija u razvoju djeteta. Na predavanju ću govoriti o povezanosti našeg uma (psihe) i tijela, o tome što je jezik emocija, emocionalnoj kompetentnosti i njezinom utjecaju na suočavanje sa stresom u odrasloj dobi, o povezanosti zdravlja i emocija te važnosti razvoja emocionalne kompetentnosti kod djeteta i ulozi roditelja u tome.”
Barbara Markovac, mag. psych.

Međuškolski kviz u poznavanju hrvatskoga jezika - Volim hrvatski
2025-03-13 11:00 - 13:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U povodu obilježavanja Dana hrvatskoga jezika učitelji hrvatskoga jezika OŠ Josipa Antuna Ćolnića organiziraju međuškolski kviz u poznavanju hrvatskoga jezika.
Na kvizu će, uz domaće učenike, sudjelovati učenici OŠ “Vladimir Nazor” Đakovo i OŠ “Ivan Goran Kovačić” Đakovo sa svojim učiteljicama Marijom Biuk, Jasminom Munćan, Mirom Racić i Majom Vukom.
Cilj je kviza jačanje suradnje među školama i podizanje svijesti o važnosti učenja i njegovanja materinskoga jezika.
Vođenje će kviza uveličati bivši učenici ovih triju škola, današnji gimnazijalci, (India Funarić, Mirta Čota, Petar Vidović, Domagoj Petz i Ivan Bilać) koji su prošle godine osvojili Nacionalnu kviz ligu.

Proljetni sajam Osnovne škole Josipa Antuna Ćolnića
2025-03-13 16:30 - 19:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
Sajam je zamišljen kao susret učenika, roditelja i djelatnika škole.
U neformalnom druženju predstavit će se rezultati rada izvannastavnih aktivnosti.
Prihod sa sajma bit će usmjeren za potrebe razrednih odjela.
Foto: Osnovna škola Josipa Antuna Ćolnića

Sajam ljepote i zdravlja
2025-03-14 10:00 - 19:00, 2025-03-15 10:00 - 19:00, 2025-03-16 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Više informacija o događaju saznajte ovdje.
Foto: Osijek.in

Drugi korizmeni petak u đakovačkoj katedrali
2025-03-14 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Drugi korizmeni petak jubilejske 2025. godine u đakovačkoj katedrali koji organizira Župa Svih svetih je 14. ožujka. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi preč. dr. Zdenko Ilić, sudski vikar i profesor kanonskoga prava na KBF-u u Đakovu.
Foto: Moje Đakovo

Misijski seminar
2025-03-15 09:00 - 12:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Seminar za animatore i suradnike župnih misijskih skupina u župama Đakovačko-osječke nadbiskupije održat će se u Strossmayerovoj dvorani na Katoličkom bogoslovnom fakultetu u Đakovu u subotu, 15. ožujka 2025. s početkom u 9 sati. Tema susreta bit će organizacija ljetnog susreta misionara u Đakovačko-osječkoj nadbiskupiji.
Foto: KBF

Seminar za župne glazbene suradnike
2025-03-15 09:00 - 12:30 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Seminar za župne glazbene suradnike održat će se u subotu, 15. ožujka u dvorani Biskupa Antuna Mandića u Središnjoj nadbiskupijskoj i fakultetskoj knjižnici u Đakovu (ulica P. Preradovića 17). s početkom u 9 sati.
Na kraju seminara bit će uručene Potvrdnice polaznicima Nadbiskupijske glazbene škole o završenoj formaciji.
Foto: KBF

U kinu - 15. ožujka 2025.
2025-03-15 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Izvorno ime: Thelma & Louise
Redatelj: Ridley Scott
Uloge: Geena Davis, Susan Sarandon, Harvey Keitel, Michael Madsen, Brad Pitt
Žanr: avantura, triler, kriminalistički
Trajanje: 130 minuta
Godina: 1991.
Država: SAD, Ujedinjeno Kraljevstvo, Francuska

15. 3. 2025., subota, 20:00
Netko im je rekao da bi trebale pronaći život. Thelma i Louise to su i učinile, u nezaboravnom filmu Ridleya Scotta. Louise (Susan Sarandon) je konobarica u restoranu brze hrane, koja se nikako ne može pomiriti sa činjenicom kako je njezin dečko, glazbenik, stalno na putu. Thelma (Geena Davis) je kućanica oženjena za Darryla (Christopher McDonald), koji od nje traži da bude tiha, kako bi on bez ometanja mogao pratiti utakmice na televiziji. Jednoga dana, njih dvije zajednički shvaćaju kako im je dosta svakodnevnog života u kojemu moraju biti tihe i poslušne, te se odluče zaputiti na cestovni put automobilom. Njihovo putovanje, međutim, ne započinje onako kako su one očekivale.

Lokacija: dvorana DVD-a Đakovo (Splitska ul. 21)
Cijena ulaznice: 2 EUR
Prodaja ulaznica:
PON-PET (10-15h) – prostor Šahovskog kluba, Ljudevita Gaja 31A
NA DAN ODRŽAVANJA (18-20h) – DVD Đakovo, Splitska 21

Proslava sv. Josipa u Breznici Đakovačkoj
2025-03-16 17:00 - 20:00, 2025-03-17 17:00 - 20:00, 2025-03-18 17:00 - 20:00, 2025-03-19 10:30 - 20:00 | Breznica Đakovačka, Breznica Đakovačka, Breznica Đakovačka, Hrvatska, 31400, Croatia (Local Name: Hrvatska)

Korizmeni koncert u đakovačkoj katedrali
2025-03-16 19:30 - 21:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Camerata Pannonica i pjevački zbor Akademije za umjetnost i kulturu Sveučilišta Josipa Jurja Strossmayera Osijek u nedjelju, 16. ožujka održat će korizmeni koncert u đakovačkoj katedrali s početkom u 19:30 sati.
Na programu je djelo J. S. Bacha Johannes-passion (Muka po Ivanu). Nastupit će: Benedek Szatmari, tenor; Anja Papa Peranović, sopran; Marija Ostrugnjaj, alt; Berislav Jerković, bas; Boris Šili, bas i Mislav Knežević, tenor. Dirigentica je Antoanete Radočaj-Jerković.
Pokrovitelji koncerta su: Đakovačko-osječka nadbiskupija; Ministarstvo kulture RH; Akademija za umjetnost i kulturu u Osijeku i Pasionska baština.

U kinu - 16. ožujka 2025.
2025-03-16 20:00 - 22:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Čovjek koji nije mogao šutjeti
Izvorno ime: Čovjek koji nije mogao šutjeti
Redatelj: Nebojša Slijepčević
Uloge: Goran Bogdan, Alexis Manenti, Dragan Mićanović, Silvio Mumelaš, Lara Nekić, Priska Ugrina, Dušan Gojić, Nebojša Pop Tasić, Mijo Pavelko, Martin Kuhar, Jakov Zovko, Robert Ugrina
Žanr: drama
Trajanje: 13 minuta
Godina: 2024.
Država: Hrvatska, Bugarska, Francuska, Slovenija

16. 3. 2025., nedjelja, 20:00
Štrpci, Bosna i Hercegovina, 27. veljače 1993. Putnički vlak na liniji Beograd – Bar zaustavljaju paravojne snage u akciji etničkog čišćenja. Dok odvode nevine civile, samo jedan od pet stotina putnika usuđuje im se suprotstaviti. Ovo je istinita priča o čovjeku koji nije mogao šutjeti. Osvojivši Zlatnu palmu za najbolji kratkometražni film u Cannesu, Nebojša Slijepčević postao je prvi dobitnik ove prestižne nagrade u povijesti Republike Hrvatske.

Lokacija: dvorana DVD-a Đakovo (Splitska ul. 21)
Ulaz besplatan

Nakon ljeta
Izvorno ime: Nakon ljeta
Redatelj: Danis Tanović
Uloge: Anja Matković, Uliks Fehmiu, Goran Navojec, Mario Knezović, Marija Škaričić, Mirela Brekalo, Snježana Sinovčić, Luka Juričić, Boris Ler, Ivana Roščić, Jadranka Matković
Žanr: drama
Trajanje: 98 minuta
Godina: 2024.
Država: Hrvatska, Bosna i Hercegovina, Rumunjska, Slovenija, Srbija

16. 3. 2025., nedjelja, 20:15
„Nakon ljeta“ komična je drama o mladoj ženi koja dolazi na udaljeni otok kako bi riješila pitanje obiteljskog nasljedstva. U vrtlogu novonastalih emocija, kroz niz nepredviđenih situacija, Maja će se konačno suočiti s pitanjima iz svoje prošlosti. Potraga za nasljedstvom postaje potraga za vlastitim identitetom, ali i oprostom.

Lokacija: dvorana DVD-a Đakovo (Splitska ul. 21)
Cijena ulaznice: 2 EUR
Prodaja ulaznica:
PON-PET (10-15h) – Prostor Šahovskog kluba, Ljudevita Gaja 31A
NA DAN ODRŽAVANJA (18-20h) – DVD Đakovo, Splitska 21

Predstava - Stilske vježbe
2025-03-17 20:00 - 21:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
U Đakovo nam stižu „Stilske vježbe“ u novom ruhu!
U tramvaju, jedan mladić duga vrata, sa šeširom oko kojega visi uzica, kraća prepirka oko guranja s drugim putnikom. Dva sata kasnije, na trgu, evo ga opet, razgovara s jednim prijateljem gdje mu ovaj govori da mu nedostaje jedno dugme na kaputu. Priča prosta, gotovo nezanimljiva. Ili možda jako zanimljiva – sve je pitanje stila!
Naizgled banalna zgoda koja se dogodila u (osječkom) tramvaju br. 1 , prepričana na, ako ne baš izvornih 99, onda barem na jako puno načina, kultni tekst francuskog književnika Raymonda Queneaua, lingvističko poetske akrobacije osječkih glumaca Selene Andrić i Dominika Karaule… – „Stilske vježbe“ ponovno su na sceni.
Aktualan koliko su (uvijek) aktualne „Stilske vježbe“ kao književni i dramski predložak, moderan koliko su ga takvim napravile nove generacije (osječkih) glumaca, osječki koliko i osječki tramvaj, zanimljiv koliko i svevremenski tekst Raymonda Queneaua koji u kazalište, gotovo magnetskom privlačnošću, priziva publiku kroz gotovo šezdeset dugih godina.
Režija: Vlasta Ramljak
Produkcija: Kulturni centar Osijek i Teatar igre
Uloge: Selena Andrić i Dominik Karaula
Trajanje: 60 minuta
Lokacija: dvorana DVD-a Đakovo (Splitska 21)
Broj mjesta ograničen na 150
Cijena ulaznice: 5 EUR
Prodaja ulaznica:
PON-PET (10-15h) – prostor Šahovskog kluba, Ljudevita Gaja 31A
NA DAN PROGRAMA (16-20h) – DVD Đakovo, Splitska 21

Izvor|Foto: Centar za kulturu Đakovo

Znanstveni kolokvij prigodom 1700. obljetnice Prvog nicejskog sabora
2025-03-18 16:30 - 20:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Katolički bogoslovni fakultet u Đakovu objavio je program Znanstvenog kolokvija prigodom 1700. obljetnice Prvog nicejskog sabora koji će se održati 18. ožujka 2025. godine u Strossmayerovoj dvorani KBF-a.
Kolokvij će se fokusirati na teološke, povijesne i kulturne aspekte ovog povijesnog događaja, a na njemu će izlagati: Andrea Filić i Vanda Kraft Soić (Zagreb), Josip Knežević (Sarajevo) i Boris Vulić (Đakovo).
Cilj je ovim znanstvenim kolokvijem obilježiti važnu obljetnicu za povijest Crkve i crkvenoga nauka. Misao vodilja u tome je, kao što je i sam događaj Prvog nicejskog sabora višedimenzionalan i na različitim razinama važan ne samo za Crkvu i razvoj crkvenoga nauka, pokušati dati jednu širu sliku Sabora tako što će se temi pristupiti iz različitih aspekata i s različitim naglascima.

Detaljan program i informacije o znanstvenom kolokviju mogu se potražiti ovdje.
Foto: KBF

O 120. imendanu biskupa Josipa Jurja Strossmayera (1815.-1905.)
2025-03-18 17:00 - 19:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Srednja strukovna škola Antuna Horvata poziva vas na program “O 120. imendanu biskupa Josipa Jurja Strossmayera (1815.-1905.)” koji će se održati 18. ožujka 2025. u 17:00 sati u Sinodskoj dvorani biskupa Antuna Mandića Središnje nadbiskupijske i fakultetske knjižnice u Đakovu
Program:
Biskupu Strossmayeru o Josipovu
Izabrane prigodne pjesme biskupu Strossmayeru (Petar Preradović, August Šenoa, Silvije Strahimir Kranjčević, Nikola Tordinac)
Sudjeluju: Učenici Srednje strukovne škola Antuna Horvata
Predstavljanje dokumentarnog filma snimljenog prigodom 125. godišnjice smrti Vatroslava Doneganija: Strossmayerov kipar

Seminar posta, molitve i šutnje
2025-03-18 17:00 - 2025-03-23 11:00 | Kuća Betanija, Ul. kralja Tomislava 29, Đakovo, Hrvatska, 31400, Croatia (Local Name: Hrvatska)
U Domu duhovne pomoći Milosrdnih sestara sv. Križa u Đakovu održat će se Seminar posta, molitve i šutnje. Seminar započinje u utorak, 18. ožujka u 17 sati, a završava u nedjelju, 23. ožujka 2025. u 11 sati. Voditeljica seminara je s. Ljilja Pehar, franjevka iz Mostara. To su dani života s kruhom, s ciljem približavanja euharistijskom Kruhu. U ovoj jubilejskoj godini seminar će biti prikladno sredstvo dubljeg ulaska u proces pomirenja i oprosta na hodočasničkom putu nade.
Sudjelovati je moguće cjelovito kroz sve dane, a također i djelomično, u pojedine dane. Radi organizacije smještaja, obavezna je prijava sudionika najkasnije do utorka 12. ožujka. Mjesto održavanja Seminara je u kući «Betanija», Kralja Tomislava 29. Za više informacija kao i za prijavu sudionika na Seminar javiti se Mariji Mihaljević na broj telefona 099/5997552 ili pak s. Rastislavi Ralbovsky iz Doma duhovne pomoći na broj telefona 098/9876082 ili na e-mail: rastislava.ralbovsky@gmail.com

Foto: ilustracija/Freepik

Koncert Osnovne glazbene škole pri OŠ "Ivan Goran Kovačić"
2025-03-19 18:30 - 20:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Koncert učenika Osnovne glazbene škole povodom obilježavanja Dana OŠ “I. G. Kovačić” u Đakovu.

17. međunarodni festival kazališnih akademija "Dioniz"
2025-03-21 10:00 - 23:30 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Program festivala možete vidjeti ovdje.
Foto: Centar za kulturu Đakovo

Dan OŠ "Ivan Goran Kovačić"
2025-03-21 18:00 - 19:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečana priredba naziva “Kad odrastem bit ću…” održat će se u Svečanoj dvorani nadbiskupijske i fakultetske knjižnice.

Treći korizmeni petak u đakovačkoj katedrali
2025-03-21 18:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Treći korizmeni petak jubilejske 2025. godine u đakovačkoj katedrali koji organizira Župa Svih svetih je 21. ožujka. Program će započeti križnim putem u 18:00 sati, a nastaviti se misnim slavljem s homilijom i zajedničkom molitvom jubilejskoga oprosta. Misu predvodi vlč. mr. Stjepan Matezović, duhovnik u Bogoslovnom sjemeništu.
Foto: Moje Đakovo

Svjetski dan poezije
2025-03-21 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Klub mladih pisaca “Tinta” GKČ Đakovo i ove će godine obilježiti Svjetski dan poezije prigodnim programom!
“Drage ljubiteljice i ljubitelji poezije, pozivamo vas da nam se i ove godine pridružite na poetsko-glazbenom druženju povodom Svjetskog dana poezije koje će se održati u petak 21. ožujka u Gradskoj knjižnici i čitaonici Đakovo s početkom u 19:00 sati.
Očekuju vas nastupi Tintašica i Tintaša koji će čitati autorsku poeziju, ali i poeziju izabranih autora. Također, za dobru atmosferu tradicionalno će se pobrinuti Sanja Hajduković kao vokal i Josip Molnar (Joco) na gitari, duo koji će nas kroz svoju interpretaciju prisjetiti na neke neizostavne domaće glazbene poete.
Ove godine dolazi nam posebna gošća, umirovljena profesorica hrvatskog, gospođa Branka Pecić.
Poezija je možda kratka književna forma, ali širina svijeta u koju nas može uvesti je nemjerljiva. Vidimo se zato na prvi dan proljeća i zavirimo skupa u svijet stihova. Vidimo se!”, poručuju iz Tinte.
Foto: ilustracija/Flickr

Dan narcisa - Udruga "Roseta"
2025-03-22 09:00 - 12:00 | Korzo, Korzo, Đakovo, Hrvatska, 31400, Croatia (Local Name: Hrvatska)
Udruga žena za borbu protiv raka dojke “Roseta” organizira humanitarnu akciju Dan narcisa.
Akcija će se održati ispred zgrade FINA-e i pored trgovine Gethaldus.
Dan narcisa humanitarna je akcija koja se već desetljećima održava i u našem gradu. Toga se dana prodaju poklonjeni narcisi, a prikupljena sredstva namijenjena su prevenciji i ranom otkrivanju raka dojke. Dan narcisa se tradicionalno obilježava prve subote proljeća.
Zašto narcis? Narcis je simbol proljeća, života i nade, a u našoj zemlji narcisi su prepoznatljivi i kao simbol dana koji je namijenjen jačanju svijesti o prevenciji i ranom otkrivanju raka dojke kao i podrške svim onim ženama koje su oboljele od raka dojke.
Cilj ovoga dana je potaknuti na razmišljanje i djelovanje u svezi preventivnih pregleda i na aktivniju brigu o vlastitom zdravlju kao najvećem bogatstvu pojedine osobe.
Sredstva prikupljena u akciji iskoristit će se za pomoć oboljelim ženama od raka dojke.
Akciji će se pridružiti i patronažne medicinske sestre Doma zdravlja.

Foto: Moje Đakovo
